Ĉu vi vidas ĉiujn lingvojn supre de la paĝo ? Ni tradukas rakontojn el Global Voices por ke civitanaj komunikiloj tra la mondo estu alireblaj por ĉiuj.
#000000
Arto kaj kulturoBona novaĵoCenzuroCivitanaj komunikilojDisvolvadoEdukadoEkonomio kaj komercoElektadoEn- kaj elmigradoEtno kaj rasoFilmoFotografioFreŝa NovaĵoHistorioHomaj rajtojHomama agadoHumuroIdeojIndiĝenojInternaciaj rilatojInterreta aktivismoJunulojJuroKatastrofoKomunikiloj kaj ĵurnalismoLaboroLingvoLiteraturoMedioMilito kaj konfliktoMuzikoNutraĵoParolliberecoPolitikoProtestoRajtoj je seksa diverseco (GLAT)RegadoReligioRifuĝintojSanoSciencoSportoTeknikaroUnesko (UNESCO)Unuiĝitaj Nacioj (UN)Virinoj kaj socia seksoVojaĝo
#000004
Retpirata grupo Anonymous filtras policajn kaj armeajn dosierojn de Kolombio meze de protesta subpremo
#000005
En Kolombio, tio, kio komenciĝis kiel nacia striko kontraŭ imposta reformo proponita de la registaro de Iván Duque fine de aprilo, transformiĝis en proteston kontraŭ polica perforto, malegaleco kaj malriĉeco plimalbonigita de KOVIM-19 [eo]. Kun la protestoj montrantaj neniujn signojn de malkresko, fine de aprilo kaj komence de majo, la haktivista grupo Anonymous [anonima, ndlr] aliĝis al la batalo filtrante milojn da konfidencaj policaj, militistaj kaj registaraj dokumentoj.
#000007
La likoj inkluzivis pasvortojn de la Nacia Organizo pri Impostoj kaj Doganoj (DIAN), nomojn kaj telefonnumerojn de policanoj, kaj retpoŝtadresojn kaj korespondajn pasvortojn de militistoj. La retejo de la Senato ankaŭ estis provizore blokita. Antaŭe, la 29-an de aprilo, la grupo filtris konfidencajn dosierojn de la Kolombia Nacia Polico kaj blokis registarajn retejojn. La grupo ankaŭ filtris verŝajnan konversacion de la 2-a de majo en Kalio, en kiu Eduardo Enrique Zapateiro, generalo de la kolombia armeo diras, ke li ricevis ordonon de la prezidento por militarizi la urbon kaj ekagi kontraŭ la protestantoj.
#000008
“Nia ĉefa celo estas alporti plibonigojn por la socio kaj certigi la parolliberecon por ke la rajto de demokratiaj manifestacioj kaj la voĉoj de la homoj povu esti respektataj” skribis leterpoŝte al mi Etersec, membro de Anonymous aktiva pri la kazo de Kolombio.
#000009
Laŭ DW kaj la kolombia ĵurnalo Semana, la armeo ankoraŭ ne respondis al la atako.
#000010
Anonymous deklaris “militon kontraŭ la dekstra registaro de Duque post kiam polico buĉis civilulojn tutlande” per video en YouTube afiŝita la 4-an de majo. Kiel multaj kolombiaj komentistoj, Anonymous diris, ke la imposta reformo misproporcie influis la malriĉajn kaj mezajn klasojn, jam damaĝitajn pro la pandemio. La nombro da homoj vivantaj en malriĉeco en Kolombio atingis 21 milionojn en 2020, kun 6,8 procentoj pli ol de 2019, laŭ DANE, la nacia kolombia statistika oficejo.
#000011
Anonymous havas specifan pravigon por ĉiu atako. La polica datuma filtrado okazis pro “tiom da agresema kaj kruela subpremo de la manifestacioj de popola kaj demokrata potenco” skribis Etersec. Pri la datumfluo de la armeo, ĝi ŝuldiĝas “al financado de miliciaj agoj en Kolombio, kiu rezultis en tio ke ok grupoj infiltris manifestaciojn por kaŭzi ĥaoson kaj transformi tiujn pacajn manifestacion en tumultojn”. Fine, la atakoj kontraŭ la kolombiaj registaraj retejoj praviĝas kiel “kontraŭ subpremaj projektoj truditaj al la loĝantaro, inter ili, la imposta reformo celis grandegan imposton por la plej malriĉa loĝantaro”.
#000012
“Manifestacioj en Kalio kontraŭ la imposta reformo”, la 1-an de majo 2021. Foto el Remux Wikimedia (CC BY-SA 4.0).
#000013
La ŝtataj trupoj brutale subpremis manifestaciantojn dum pluraj semajnoj – 43 estis mortigitaj de membroj de la sekurecaj trupoj, raportis la NRO Indepaz la 19-an de majo. Loka NRO Temblores raportis 2 110 kazojn de polica perforto ĝis la 13-a de majo. Ĝi ankaŭ raportis 16 seksajn atakojn verŝajne faritajn de policistoj. La Homrajta Oficejo de Unuiĝintaj Nacioj, Usono kaj Eŭropa Unio instigis la kolombian registaron agi kun modero.
#000014
Kvankam la prezidento nuligis la impostan proponon, la manifestacioj daŭris en pluraj kolombiaj urboj. La etikedoj en sociaj retejoj [eo] markantaj ĉi tiujn eventojn estas #SOSColombia, #NosEstanMatando (“IliMortigasNin”) kaj #ParoNacional (“NaciaStriko”). Loka gazetaro raportis, ke la ministro pri defendo de Kolombio, Diego Molano, kulpigis kontraŭleĝajn armitajn grupojn pri rabado kaj vandalismo. La protestoj estas diversspecaj, kun junuloj kaj studentoj kiel ĉefroluloj, kun la subteno de kamparanaj, indiĝenaj kaj laboristaj sindikatoj. La protestestroj kaj la registaro faris kelkajn provojn paroli ĝis nun.
#000015
“Gravas reliefigi, ke (...) la manifestacioj estis komencitaj de la homoj, kaj ni, Anonymous, estas ĉi tie por subteni ĉiun justan kaj socian aserton” diris Etersec.
#000016
Ĉiu ĉelo de Anonymous havas siajn proprajn teamojn, kunmetitajn de homoj kun diversaj lertaĵoj. Por Kolombio, ĉirkaŭ ok homoj kunlaboras, laŭ Etersec: @IberoAnon, @Anons_Vzla, @EterSec_, @AnonNews_Col (kies konto estas nuligita), @AnonymousOpCOL (kies konto estas nuligita), AnonNovidades, @sin1pe_crew (kies konto estas nuligita), Y0urAnonOPS.
#000018
Ĉi tiujn pasintajn semajnojn civitanoj raportis blokitajn kolombiajn kontojn kaj afiŝojn en malsamaj sociaj retejoj. La 15-an de majo, la ĉefa konto de Etersec estis suspendita de Twitter, kune kun aliaj de lia teamo. Li kreis novan, “Etersec_“. “Je ĉi tiu punkto, ni povas observi, ke post la elmontritaj [datumoj], estis troa kresko de subpremaj agoj kaj kontrolado kaj sur la stratoj kaj en ciferecaj amaskomunikiloj” diris Etersec. Anonymous esperas, ke la institucioj “korektos la difektojn” en siaj ciferecaj sistemoj, “pripensos la potencon de siaj agoj” kaj kiel tiaj agoj rekte influas la loĝantaron.
#000019
Plej novaj artikoloj pri Kolombio
#000020
Kolombio, dividita kaj alfrontata al profunda ŝanĝo antaŭ la prezidentaj balotoj
#000021
Kolombiaj studentoj starigis homhelpan tendaron por rezisti polican subpremon
#000022
Indiĝenoj aliĝas al la nacia lukto en striko de Kolombio
#000023
Kiel kurdlingvaj dividoj malhelpas aliron al informoj
#000024
Rusiaj diplomatoj reagas al nova lingvoleĝo en Kirgizio, revenigante kolonian pasintecon
#000025
Aboni komentojn de ĉi tiu artikolo per retpoŝto
#000028
Ĉiuj komentoj estas kontrolitaj de administranto. Ne sendu vian komenton pli ol unufoje ĉar tiu povus esti markita kiel spamo.
Bonvolu konduti respekteme al aliaj. Komentoj kiuj enhavas malamajn esprimojn, obscenaĵojn kaj personajn atakojn ne estos aprobitaj.
#000029
Global Voices estas subtenata de la klopodoj de niaj volontulaj kontribuantoj, fondumoj, donacantoj kaj misio-servoj. Por pliaj informoj bonvolu legi nian Monkolektan Etikan Politikon.
#000031
Speciala danko al niaj multaj subtenantoj
#000032